Рябовонь Владимир чачсь чадыковонь 1-це чисте 1900 иесте Ламбаське велесэ, Ицялонь буесэ эрзянь сокиця-видиця семияс. Сонзе лелязо ульнесь Анатолий Рябовонь. 1927 иесте прядызеть рабфаконть Покровскоень институтонть вакссо Московссо. Седе тов 1932 иесте прядызеть Московонь веленьхозяйствань академия Тимирязевень лемсе, теде мейле тонавтсь Мордовской аграрной nонавтинститутсо. 1933 саезь 1937 видс важодсь прявтредакторокс веленьхозяйствань литературань Мордовской кирьяпусмонь издательствасо. Сон поладыця таблицанть — руз. «Правила смешивания минеральных удобрений для внесения под различные культуры и почвы».